Rebel Rebel

Rebel Rebel er en sang av David Bowie, utgitt i 1974. Den er inkludert på albumet Diamond Dogs. Sangen har et veldig fengende gitarriff, og er kanskje Bowies mest covrede låt.

Sangens tekst gjør tydelig preg av at den er Bowies farvel til glam rock-bevegelsen han var med og grunnla, og inneholder tekstlinjer som «You got your mother in a whirl, she's not sure if you're a boy or a girl», som er dedikert til glam rockens utfordring av kjønnsrollene. Det kan også hende at grunnen til at «Queen Bitch» ble valgt som B-side til singelen. (Å markere et farvel til glam rock-perioden). «Queen Bitch» (utgitt 1971) er nemlig en av hans første reelle glam rock-sanger. Samtidig var «Rebel Rebel» Bowies aller siste hit innen den sjangeren.

Bowie stod alene for gitarspillingen på sangen. Det fengende gitarriffet er altså spilt av Bowie selv. Det var ikke den eneste sangen på Diamond Dogs at han gjorde dette. Han spilte også keyboard. 

I Norge kom singelen på 9.-plass på VG-lista Topp 20. 

Sangen har blitt spilt inn av en rekke andre artister som Joan Jett and the Blackhearts (1993), en energisk og rå punkrock versjon som også er med i filmen Bad Reputation (2018). Andre som har gitt den ut er Bay City Rollers (1977), Rickie Lee Jones (1993), Peter Frampton (2018), Seu Jorge (2005) i filmen The Life Aquatic with Steve Zissou, og Tegan and Sara. 

 Besetning 
David Bowie - vokal og gitar
Herbie Flowers - bass
Aynsley Dunbar - trommer

 Listeplasseringer 
Australia:        28
Canada:           30
Irland:            2
Norge:             9
Storbritannia:     5
Tyskland:         33
USA:              64

Kategori:David Bowie-sanger
Kategori:Glamrock-sanger
Kategori:Rockesanger fra 1970-årene
Kategori:Rockeballader
Kategori:Kraftballader